Folketing
2002-11-08

Jeg ved så ikke, om man kan gøre noget for at løse det problem. De kunne jo uhindret tage med natfærgen, det ville svenskerne jo ikke rigtig kunne gøre noget ved. Men der er altså danskere, der opholder sig i Danmark, som ikke uden videre kan rejse lovligt i Sverige. Det gælder vist endda også medlemmer af forsvaret, tror jeg, men det kan ministeren oplyse. Jeg tror ikke, danske militærpersoner, når de er i embede, må rejse gennem Sverige. Men det kan ministeren oplyse om. Så vil jeg slutte med at sige, at bornholmerne efter min mening burde have en eller anden direkte placering i det her, således at hvis de bornholmske myndigheder synes, at det her er en dårlig idé, så skal man ikke lave det. Det kan så godt være, at de to bornholmske folketingsmedlemmer kan få banket det igennem derhjemme. Man må så bøje sig for, hvis det sker.